Ericu950/Stoicheia-meter-silver huggingface dataset:
πατέρα καὶ υἱὸν ἐν οἰκήματι καθέζεσθαι τὰ καθ ἑαυτοὺς ἀπεγνωκότας , ἐκ δὲ τῆς ὀροφῆς μῦν νεκρὸν ἐκπεσεῖν , τοὺς δέ , ὡς εἶδον , ἀναπηδήσαντας ἀμφοτέρους διαμάχεσθαι περὶ αὐτοῦ 0 .
τότε καὶ τὸν φιλόσοφον Ἐπίκουρον ἱστοροῦσι διαθρέψαι τοὺς συνήθεις κυάμους πρὸς ἀριθμὸν μετ αὐτῶν διανεμόμενον .
οὕτως οὖν τῆς πόλεως ἐχούσης εἰσελθὼν ὁ Δημήτριος , καὶ κελεύσας εἰς τὸ θέατρον ἀθροισθῆναι πάντας , ὅπλοις μὲν συνέφραξε τὴν σκηνὴν καὶ δορυφόροις τὸ λογεῖον περιέλαβεν , αὐτὸς δὲ καταβάς , ὥσπερ οἱ τραγῳδοί , διὰ τῶν ἄνω παρόδων , ἔτι μᾶλλον ἐκπεπληγμένων τῶν Ἀθηναίων τὴν ἀρχὴν τοῦ λόγου πέρας ἐποιήσατο τοῦ δέους αὐτῶν 0 .
καὶ γὰρ τόνου φωνῆς καὶ ῥημάτων πικρίας φεισάμενος , ἐλαφρῶς δὲ καὶ φιλικῶς μεμψάμενος αὐτοὺς διηλλάσσετο , καὶ δέκα μυριάδας σίτου μεδίμνων ἐπέδωκε , καὶ κατέστησεν ἀρχὰς αἳ μάλιστα τῷ δήμῳ προσφιλεῖς ἦσαν .
συνιδὼν δὲ Δρομοκλείδης ὁ ῥήτωρ ὑπὸ χαρᾶς τὸν δῆμον ἔν τε φωναῖς ὄντα παντοδαταῖς καὶ τοὺς ἀπὸ τοῦ βήματος ἐπαίνους τῶν δημαγωγῶν ἁμιλλώμενον ὑπερβαλέσθαι , γνώμην ἔγραψε Δημητρίῳ τῷ βασιλεῖ τὸν Πειραιᾶ παραδοθῆναι καὶ τὴν Μουνυχίαν .
ἐπιψηφισθέντων δὲ τούτων ὁ Δημήτριος αὐτὸς ἐφ ἑαυτοῦ προσενέβαλε φρουρὰν εἰς τὸ Μουσεῖον , ὡς μὴ πάλιν ἀναχαιτίσαντα τὸν δῆμον ἀσχολίας αὐτῷ πραγμάτων ἑτέρων παρασχεῖν .
ἐχομένων δὲ τῶν Ἀθηνῶν εὐθὺς ἐπεβούλευε τῇ Λακεδαίμονι .
καὶ περὶ Μαντίνειαν Ἀρχιδάμου τοῦ βασιλέως ἀπαντήσαντος αὐτῷ νικήσας μάχῃ καὶ τρεψάμενος εἰς τὴν Λακωνικὴν ἐνέβαλε .
καὶ πρὸς αὐτῇ τῇ Σπάρτῃ πάλιν ἐκ παρατάξεως ἑλὼν πεντακοσίους καὶ διαφθείρας διακοσίους , ὅσον οὔπω τὴν πόλιν ἔχειν ἐδόκει μέχρι τῶν χρόνων ἐκείνων ἀνάλωτον οὖσαν .
ἀλλ ἡ τύχη περὶ οὐδένα τῶν βασιλέων ἔοικεν οὕτω τροπὰς λαβεῖν μεγάλας καὶ ταχείας , οὐ δ ἐν ἑτέροις πράγμασι τοσαυτάκις μικρὰ καὶ πάλιν μεγάλη καὶ ταπεινὴ μὲν ἐκ λαμπρᾶς , ἰσχυρὰ δὲ αὖθις ἐκ φαύλης γενέσθαι 0 .
διὸ καί φασιν αὐτὸν ἐν ταῖς χείροσι μεταβολαῖς πρὸς τὴν τύχην ἀναφθέγγεσθαι τὸ Αἰσχύλειον ·
σύ τοί με φυσᾷς , σύ με καταίθειν μοι δοκεῖς 0 .
καὶ γὰρ τότε τῶν πραγμάτων οὕτως εὐπόρων αὐτῷ πρὸς ἀρχὴν καὶ δύναμιν ἐπιδιδόντων ἀγγέλλεται Λυσίμαχος μὲν πρῶτος ἀφῃρημένος αὐτοῦ τὰς ἐν Ἀσίᾳ πόλεις , Κύπρον δὲ Πτολεμαῖος ᾑρηκὼς ἄνευ μιᾶς πόλεως Σαλαμῖνος , ἐν δὲ Σαλαμῖνι πολιορκῶν τοὺς παῖδας αὐτοῦ καὶ τὴν μητέρα κατειλημμένους 0 .
οὐ μὴν ἀλλὰ καὶ ἡ τύχη , καθάπερ ἡ παρ Ἀρχιλόχῳ γυνὴ τῇ μὲν ὕδωρ ἐφόρει δολοφρονέουσα χειρί , τῇ δ ἑτέρῃ πῦρ , δεινοῖς αὐτὸν οὕτω καὶ φοβεροῖς ἀγγέλμασιν ἀποστήσασα τῆς Λακεδαίμονος , εὐθὺς ἑτέρας πραγμάτων καινῶν καὶ μεγάλων ἐπήνεγκεν ἐλπίδας ἐκ τοιαύτης αἰτίας 0 .
ἐπεὶ Κασάνδρου τελευτήσαντος ὁ πρεσβύτατος αὐτοῦ τῶν παίδων Φίλιππος οὐ πολὺν χρόνον βασιλεύσας Μακεδόνων ἀπέθανεν , οἱ λοιποὶ δύο πρὸς ἀλλήλους ἐστασίαζον , θατέρου δὲ αὐτῶν Ἀντιπάτρου τὴν μητέρα Θεσσαλονίκην φονεύσαντος , ἅτερος ἐκάλει βοηθοὺς ἐκ μὲν Ἠπείρου Πύρρον , ἐκ δὲ Πελοποννήσου Δημήτριον .
ἔφθασε δὲ Πύρρος ἐλθών , καὶ πολὺ μέρος Μακεδονίας ἀποτεμόμενος τῆς βοηθείας μισθὸν φοβερὸς μὲν ἦν ἤδη παροικῶν Ἀλεξάνδρῳ ·
δημητρίου δέ , ὡς ἐδέξατο τὰ γράμματα , μετὰ τῆς δυνάμεως προσιόντος , ἔτι μᾶλλον ὁ νεανίας τοῦτον φοβηθεὶς διὰ τὸ ἀξίωμα καὶ τὴν δόξαν ἀπήντησεν αὐτῷ περὶ Δῖον , ἀσπαζόμενος μὲν καὶ φιλοφρονούμενος , οὐδὲν δὲ φάσκων ἔτι τῆς ἐκείνου δεῖσθαι τὰ πράγματα παρουσίας .
ἦσαν οὖν ἐκ τούτων ὑποψίαι πρὸς ἀλλήλους αὐτοῖς , καὶ βαδίζοντι Δημητρίῳ πρὸς δεῖπνον ὑπὸ τοῦ νεανίσκου παρακεκλημένῳ μηνύει τις ἐπιβουλήν , ὡς ἐν αὐτῷ τῷ πότῳ μελλόντων αὐτὸν ἀνελεῖν .
ὁ δὲ μηδὲν διαταραχθείς , ἀλλὰ μικρὸν ὑφεὶς τῆς πορείας , ἐκέλευσε τοὺς μὲν ἡγεμόνας ἐν τοῖς ὅπλοις τὴν στρατιὰν ἔχειν , ἀκολούθους δὲ καὶ παῖδας , ὅσοι περὶ αὐτὸν ἦσαν  ἦσαν δὲ πολὺ πλείους τῶν Ἀλεξάνδρου  , συνεισελθεῖν εἰς τὸν ἀνδρῶνα καὶ παραμένειν ἄχρι ἂν ἐξαναστῇ .
τοῦτο δείσαντες οἱ περὶ τὸν Ἀλέξανδρον οὐκ ἐτόλμησαν ἐπιχειρῆσαι .
καὶ ὁ μὲν Δημήτριος οὐκ ἔχειν αὐτῷ τὸ σῶμα ποτικῶς σκηψάμενος διὰ ταχέων ἀπῆλθε ·
τῇ δὲ ὑστεραίᾳ περὶ ἀναζυγὴν εἶχε , πράγματα ϝεώτερα προσπεπτωκέναι φάμενος αὐτῷ , καὶ παρῃτεῖτο συγγνώμην ἔχειν τὸν Ἀλέξανδρον , εἰ τάχιον ἀπαίρει ·
συνέσεσθαι γὰρ αὐτῷ μᾶλλον ἄλλοτε σχολάζων .
ἔχαιρεν οὖν ὁ Ἀλέξανδρος , ὡς οὐ πρὸς ἔχθραν , ἀλλ ἑκουσίως ἐκ τῆς χώρας ἀπαίροντος αὐτοῦ , καὶ προέπεμπεν ἄχρι Θετταλίας .
ἐπεὶ δὲ εἰς Λάρισσαν ἧκον , αὖθις ἀλλήλοις ἐπήγγελλον ἑστιάσεις ἀντεπιβουλεύοντες ·
ὃ δὴ μάλιστα τὸν Ἀλέξανδρον ὑποχείριον ἐποίησε τῷ Δημητρίῳ .
φυλάττεσθαι γὰρ ὀκνῶν , ὡς μὴ κ ἀκεῖνον ἀντιφυλάττεσθαι διδάξῃ , παθὼν ἔφθασε  δρᾶν μέλλοντος αὐτοῦ μὴ διαφυγεῖν ἐκεῖνον  ὃ ἐμηχανᾶτο .
κληθεὶς γὰρ ἐπὶ δεῖπνον ἦλθε πρὸς τὸν Δημήτριον .
ὡς δὲ ἐκεῖνος ἐξανέστη μεταξὺ δειπνῶν , φοβηθεὶς ὁ Ἀλέξανδρος συνεξανέστη καὶ κατὰ πόδας αὐτῷ πρὸς τὰς θύρας συνηκολούθει .
γενόμενος οὖν ὁ Δημήτριος πρὸς ταῖς θύραις κατὰ τοὺς ἑαυτοῦ δορυφόρους καὶ τοῦτο μόνον εἰπών , κόπτε τὸν ἑπόμενον , αὐτὸς μὲν ὑπεξῆλθεν , ὁ δὲ Ἀλέξανδρος ὑπ ἐκείνων κατεκόπη καὶ τῶν φίλων οἱ προσβοηθοῦντες , ὧν ἕνα λέγουσι σφαττόμενον εἰπεῖν ὡς ἡμέρᾳ μιᾷ φθάσειεν αὐτοὺς ὁ Δημήτριος .
ἡ μὲν οὖν νὺξ οἷον εἰκὸς θόρυβον ἔσχεν .
ἅμα δὲ ἡμέρᾳ ταραττομένοις τοῖς Μακεδόσι καὶ φοβουμένοις τὴν τοῦ Δημητρίου δύναμιν , ὡς ἐπῄει μὲν οὐδεὶς φοβερός , ὁ δὲ Δημήτριος ἔπεμπε βουλόμενος ἐντυχεῖν καὶ περὶ τῶν πεπραγμένων ἀπολογήσασθαι , θαρρεῖν παρέστη καὶ δέχεσθαι φιλανθ ρώπως αὐτόν .
ὡς δὲ ἦλθεν , οὐ μακρῶν ἐδέησεν αὐτῷ λόγων , ἀλλὰ τῷ μισεῖν μὲν τὸν Ἀντίπατρον , φονέα μητρὸς ὄντα , βελτίονος δὲ ἀπορεῖν , ἐκεῖνον ἀνηγόρευσαν βασιλέα Μακεδόνων , καὶ παραλαβόντες εὐθὺς κατῆγον εἰς Μακεδονίαν .
ἦν δὲ καὶ τοῖς οἴκοι Μακεδόσιν οὐκ ἀκούσιος ἡ μεταβολή , μεμνημένοις ἀεὶ καὶ μισοῦσιν ἃ Κάσανδρος εἰς Ἀλέξανδρον τεθνηκότα παρηνόμησεν .
εἰ δέ τις ἔτι μνήμη τῆς Ἀντιπάτρου τοῦ παλαιοῦ μετριότητος ὑπελείπετο , καὶ ταύτην Δημήτριος ἐκαρποῦτο Φίλᾳ συνοικῶν καὶ τὸν ἐξ ἐκείνης υἱὸν ἔχων διάδοχον τῆς ἀρχῆς , ἤδη τότε μειράκιον ὄντα καὶ τῷ πατρὶ συστρατευόμενον .
οὕτω δὲ λαμπρᾷ κεχρημένος εὐτυχίᾳ πυνθάνεται μὲν περὶ τῶν τέκνων καὶ τῆς μητρὸς ὡς μεθεῖνται , δῶρα καὶ τιμὰς Πτολεμαίου προσθέντος αὐτοῖς , πυνθάνεται δὲ περὶ τῆς Σελεύκῳ γαμηθείσης θυγατρὸς ὡς Ἀντιόχῳ τῷ Σελεύκου συνοικεῖ καὶ βασίλισσα τῶν ἄνω βαρβάρων ἀνηγόρευται .
συνέβη γάρ , ὡς ἔοικε , τὸν Ἀντίοχον ἐρασθέντα τῆς Στρατονίκης νέας οὔσης , ἤδη δὲ παιδίον ἐχούσης ἐκ τοῦ Σελεύκου , διακεῖσθαι κακῶς καὶ πολλὰ ποιεῖν τῷ πάθει διαμαχόμενον , τέλος δ ἑαυτοῦ καταγνόντα δεινῶν μὲν ἐπιθυμεῖν , ἀνήκεστα δὲ νοσεῖν , κεκρατῆσθαι δὲ τῷ λογισμῷ , τρόπον ἀπαλλαγῆς τοῦ βίου ζητεῖν καὶ παραλύειν ἀτρέμα καὶ θεραπείας ἀμελείᾳ καὶ τροφῆς ἀποχῇ τὸ σῶμα , νοσεῖν τινα νόσον σκηπτόμενον .
ἐρασίστρατον δὲ τὸν ἰατρὸν αἰσθέσθαι μὲν οὐ χαλεπῶς ἐρῶντος αὐτοῦ , τὸ δὲ οὗτινος ἐρᾷ δυστόπαστον ὂν ἐξανευρεῖν βουλόμενον ἀεὶ μὲν ἐν τῷ δωματίῳ διημερεύειν , εἰ δέ τις εἰσίοι τῶν ἐν ὥρᾳ μειρακίων ἢ γυναικῶν , ἐγκαθορᾶν τε τῷ προσώπῳ τοῦ Ἀντιόχου καὶ τὰ συμπάσχειν μάλιστα τῇ ψυχῇ τρεπομένῃ πεφυκότα μέρη καὶ κινήματα τοῦ σώματος ἐπισκοπεῖν 0 .
ὡς οὖν τῶν μὲν ἄλλων εἰσιόντων ὁμοίως εἶχε , τῆς δὲ Στρατονίκης καὶ καθ ἑαυτὴν καὶ μετὰ τοῦ Σελεύκου φοιτώσης πολλάκις ἐγίνετο τὰ τῆς Σαπφοῦς ἐκεῖνα περὶ αὐτὸν πάντα , φωνῆς ἐπίσχεσις , ἐρύθημα πυρῶδες , ὄψεων ὑπολείψεις , ἱδρῶτες ὀξεῖς , ἀταξία καὶ θόρυβος ἐν τοῖς σφυγμοῖς , τέλος δὲ τῆς ψυχῆς κατὰ κράτος ἡττημένης ἀπορία καὶ θάμβος καὶ ὠχρίασις , ἐπὶ τούτοις προσλογιζόμενον τὸν Ἐρασίστρατον κατὰ τὸ εἰκὸς ὡς οὐκ ἂν ἑτέρας ἐρῶν βασιλέως υἱὸς ἐνεκαρτέρει τῷ σιωπᾶν μέχρι θανάτου , χαλεπὸν μὲν ἡγεῖσθαι τὸ φράσαι ταῦτα καὶ κατειπεῖν , οὐ μὴν ἀλλὰ πιστεύοντα τῇ πρὸς τὸν υἱὸν εὐνοίᾳ τοῦ Σελεύκου παρακινδυνεῦσαί ποτε , καὶ εἰπεῖν ὡς ἔρως μὲν εἴη τοῦ νεανίσκου τὸ πάθος , ἔρως δὲ ἀδύνατος καὶ ἀνίατος 0 .
ἐκπλαγέντος δὲ ἐκείνου καὶ πυθομένου πῶς ἀνίατος , ὅτι νὴ Δία , φάναι τὸν Ἐρασίστρατον , ἐρᾷ τῆς ἐμῆς γυναικός 0 .
εἶτα οὐκ ἄν , εἰπεῖν τὸν Σέλευκον , ἐπιδοίης , Ἐρασίστρατε , τῷ ἐμῷ παιδὶ φίλος ὢν τὸν γάμον , καὶ ταῦτα ὁρῶν ἡμᾶς ἐπὶ τούτῳ μόνῳ σαλεύοντας ;
οὐ δὲ γὰρ ἂν σύ , φάναι , τοῦτο πατὴρ ὢν ἐποίησας , εἰ Στρατονίκης Ἀντίοχος ἐπεθύμησε .
καὶ τὸν Σέλευκον εἴθε γάρ , ἑταῖρε , εἰπεῖν , ταχὺ μεταστρέψαι τις ἐπὶ ταῦτα καὶ μεταβάλοι θεῶν ἢ ἀνθρώπων τὸ πάθος 0 ·
ὡς ἐμοὶ καὶ τὴν βασιλείαν ἀφεῖναι καλὸν Ἀντιόχου περιεχομένῳ 0 .
ταῦτα ἐμπαθῶς σφόδρα τοῦ Σελεύκου μετὰ πολλῶν δακρύων λέγοντος , ἐμβαλόντα τὴν δεξιὰν αὐτῷ τὸν Ἐρασίστρατον εἰπεῖν ὡς οὐδὲν Ἐρασιστράτου δέοιτο 0 ·
καὶ γὰρ πατὴρ καὶ ἀνὴρ ὢν καὶ βασιλεὺς αὐτὸς ἅμα καὶ ἰατρὸς εἴη τῆς οἰκίας ἄριστος .
ἐκ τούτου τὸν Σέλευκον ἐκκλησίαν ἀθροίσαντα πάνδημον εἰπεῖν ὅτι βούλεται καὶ διέγνωκε τῶν ἄνω πάντων τόπων Ἀντίοχον ἀποδεῖξαι βασιλέα καὶ Στρατονίκην βασιλίδα , ἀλλήλοις συνοικοῦντας ·
οἴεσθαι δὲ τὸν μὲν υἱὸν εἰθισμένον ἅπαντα πείθεσθαι καὶ κατήκοον ὄντα μηθὲν ἀντερεῖν αὐτῷ πρὸς τὸν γάμον ·
εἰ δ ἡ γυνὴ τῷ μὴ νενομισμένῳ δυσκολαίνοι , παρακαλεῖν τοὺς φίλους ὅπως διδάσκωσιν αὐτὴν καὶ πείθωσι καλὰ καὶ δίκαια τὰ δοκοῦντα βασιλεῖ μετὰ τοῦ συμφέροντος ἡγεῖσθαι .
τὸν μὲν οὖν Ἀντιόχου καὶ Στρατονίκης γάμον ἐκ τοιαύτης γενέσθαι προφάσεως λέγουσι .
δημήτριος δὲ μετὰ Μακεδονίαν καὶ Θετταλίαν ἦν παρειληφώς .
ἔχων δὲ καὶ Πελοποννήσου τὰ πλεῖστα καὶ τῶν ἐκτὸς Ἰσθμοῦ Μέγαρα καὶ Ἀθήνας ἐπὶ Βοιωτοὺς ἐστράτευσε .
καὶ πρῶτον μὲν ἐγένοντο συμβάσεις μέτριαι περὶ φιλίας πρὸς αὐτόν ·
ἔπειτα Κλεωνύμου τοῦ Σπαρτιάτου παραβαλόντος εἰς Θήβας μετὰ στρατιᾶς , ἐπαρθέντες οἱ Βοιωτοί , καὶ Πίσιδος ἅμα τοῦ Θεσπιέως , ὃς ἐπρώτευε δόξῃ καὶ δυνάμει τότε , συμπαρορμῶντος αὐτούς , ἀπέστησαν .
ὡς δὲ ταῖς Θήβαις ἐπαγαγὼν τὰς μηχανὰς ὁ Δημήτριος ἐπολιόρκει καὶ φοβηθεὶς ὑπεξῆλθεν ὁ Κλεώνυμος , καταπλαγέντες οἱ Βοιωτοὶ παρέδωκαν ἑαυτούς .
ὁ δὲ ταῖς πόλεσιν ἐμβαλὼν φρουρὰν καὶ πραξάμενος πολλὰ χρήματα , καὶ καταλιπὼν αὐτοῖς ἐπιμελητὴν καὶ ἁρμοστὴν Ἱερώνυμον τὸν ἱστορικόν , ἔδοξεν ἠπίως κεχρῆσθαι , καὶ μάλιστα διὰ Πίσιν .
ἑλὼν γὰρ αὐτὸν οὐδὲν κακὸν ἐποίησεν , ἀλλὰ καὶ προσαγορεύσας καὶ φιλοφρονηθεὶς πολέμαρχον ἐν Θεσπιαῖς ἀπέδειξεν .
οὐ πολλῷ δὲ ὕστερον ἁλίσκεται Λυσίμαχος ὑπὸ Δρομιχαίτοῦ ·
καὶ πρὸς τοῦτο Δημητρίου κατὰ τάχος ἐξορμήσαντος ἐπὶ Θρᾴκην , ὥσπερ ἔρημα καταληψομένου , πάλιν ἀπέστησαν οἱ Βοιωτοί , καὶ Λυσίμαχος ἅμα διειμένος ἀπηγγέλλετο .
ταχέως οὖν καὶ πρὸς ὀργὴν ἀναστρέψας ὁ Δημήτριος εὗρεν ἡττημένους ὑπὸ τοῦ παιδὸς Ἀντιγόνου μάχῃ τοὺς Βοιωτούς , καὶ τὰς Θήβας αὖθις ἐπολιόρκει .
πύρρου δὲ Θεσσαλίαν κατατρέχοντος καὶ μέχρι Θερμοπυλῶν παραφανέντος , Ἀντίγονον ἐπὶ τῆς πολιορκίας ἀπολιπὼν αὐτὸς ὥρμησεν ἐπ ἐκεῖνον .
ὀξέως δὲ φυγόντος , ἐν Θεσσαλίᾳ καταστήσας μυρίους ὁπλίτας καὶ χιλίους ἱππεῖς , αὖθις ἐνέκειτο ταῖς Θήβαις καὶ προσῆγε τὴν λεγομένην ἑλέπολιν , πολυπόνως καὶ κατὰ μικρὸν ὑπὸ βρίθους καὶ μεγέθους μοχλευομένην , ὡς μόλις ἐν δυσὶ μησὶ δύο σταδίους προελθεῖν .
τῶν δὲ Βοιωτῶν ἐρρωμένως ἀμυνομένων καὶ τοῦ Δημητρίου πολλάκις φιλονεικίας ἕνεκα μᾶλλον ἢ χρείας μάχεσθαι καὶ κινδυνεύειν τοὺς στρατιώτας ἀναγκάζοντος , ὁρῶν ὁ Ἀντίγονος πίπτοντας οὐκ ὀλίγους καὶ περιπαθῶν , τί , ὦ πάτερ , ἔφη , παραναλισκομένους οὐκ ἀναγκαίως τούτους περιορῶμεν 0 ;
ὁ δὲ παροξυνθείς , σὺ δέ , ἔφη , τί δυσχεραίνεις ;
ἢ διάμετρον ὀφείλεις τοῖς ἀποθνήσκουσιν ;
οὐ μὴν ἀλλὰ καὶ βουλόμενός γε μὴ δοκεῖν ἑτέρων ἀφειδεῖν μόνον , ἀλλὰ καὶ συγκινδυνεύειν τοῖς μαχομένοις , διελαύνεται τὸν τράχηλον ὀξυβελεῖ .
καὶ δεινῶς μὲν ἔσχεν , οὐ μὴν ἀνῆκεν , ἀλλὰ εἷλε τὰς Θήβας πάλιν .
καὶ παρελθὼν ἀνάτασιν μὲν καὶ φόβον ὡς τὰ δεινότατα πεισομένοις παρέσχεν , ἀνελὼν δὲ τρισκαίδεκα καὶ μεταστήσας τινας ἀφῆκε τοὺς ἄλλους .
ταῖς μὲν οὖν Θήβαις οὔπω δέκατον οἰκουμέναις ἔτος ἁλῶναι δὶς ἐν τῷ χρόνῳ τούτῳ συνέπεσε .
τῶν δὲ Πυθίων καθηκόντων πρᾶγμα καινότατον ἐπέτρεψεν αὑτῷ ποιεῖν ὁ Δημήτριος .
ἐπεὶ γὰρ Αἰτωλοὶ τὰ περὶ Δελφοὺς στενὰ κατεῖχον , ἐν Ἀθήναις αὐτὸς ἦγε τὸν ἀγῶνα καὶ τὴν πανήγυριν , ὡς δὴ προσῆκον αὐτόθι μάλιστα τιμᾶσθαι τὸν θεόν , ὃς καὶ πατρῷός ἐστι καὶ λέγεται τοῦ γένους ἀρχηγός .
ἐντεῦθεν ἐπανελθὼν εἰς Μακεδονίαν καὶ μή τε αὐτὸς ἄγειν ἡσυχίαν πεφυκὼς τούς τε ἄλλους ὁρῶν ἐν ταῖς στρατείαις μᾶλλον αὐτῷ προσέχοντας , οἴκοι δὲ ταραχώδεις καὶ πολυπράγμονας ὄντας , ἐστράτευσεν ἐπ Αἰτωλούς ·
καὶ τὴν χώραν κακώσας καὶ Πάνταυχον ἐν αὐτῇ μέρος ἔχοντα τῆς δυνάμεως οὐκ ὀλίγον ἀπολιπὼν ἐπὶ Πύρρον αὐτὸς ἐχώρει καὶ Πύρρος ἐπ ἐκεῖνον 0 ·
ἀλλήλων δὲ διαμαρτόντες , ὁ μὲν ἐπόρθει τὴν Ἤπειρον , ὁ δὲ Πανταύχῳ περιπεσὼν καὶ μάχην συνάψας αὐτὸν μὲν ἄχρι τοῦ δοῦναι καὶ λαβεῖν πληγὴν ἐν χερσὶ γενόμενον ἐτρέψατο , τῶν δὲ ἄλλων πολλοὺς μὲν ἀπέκτεινεν , ἐζώγρησε δὲ πεντακισχιλίους .
καὶ τοῦτο μάλιστα Δημήτριον ἐκάκωσεν ·
οὐ γὰρ οὕτω μισηθεὶς ὁ Πύρρος ἀφ ὧν ἔπραξεν ὡς θαυμασθεὶς διὰ τὸ πλεῖστα τῇ χειρὶ κατεργάσασθαι , μέγα τε καὶ λαμπρὸν ἔσχεν ἀπὸ τῆς μάχης ἐκείνης ὄνομα παρὰ τοῖς Μακεδόσι ·
καὶ πολλοῖς ἐπῄει λέγειν τῶν Μακεδόνων ὡς ἐν μόνῳ τούτῳ τῶν βασιλέων εἴδωλον ἐνορῷτο τῆς Ἀλεξάνδρου τόλμης , οἱ δὲ ἄλλοι , καὶ μάλιστα Δημήτριος , ὡς ἐπὶ σκηνῆς τὸ βάρος ὑποκρίνοιντο καὶ τὸν ὄγκον τοῦ ἀνδρός 0 .
ἦν δὲ ὡς ἀληθῶς τραγῳδία μεγάλη περὶ τὸν Δημήτριον , οὐ μόνον ἀμπεχόμενον καὶ διαδούμενον περιττῶς καυσίαις διμίτροις καὶ χρυσοπαρύφοις ἁλουργίσιν , ἀλλὰ καὶ περὶ τοῖς ποσὶν ἐκ πορφύρας ἀκράτου συμπεπιλημένης χρυσοβαφεῖς πεποιημένον ἐμβάδας .
ἦν δέ τις ὑφαινομένη χλανὶς αὐτῷ πολὺν χρόνον , ἔργον ὑπερήφανον , εἴκασμα τοῦ κόσμου καὶ τῶν κατ οὐρανὸν φαινομένων ·
ὃ κατελείφθη μὲν ἡμιτελὲς ἐν τῇ μεταβολῇ τῶν πραγμάτων , οὐδεὶς δὲ ἐτόλμησεν αὐτῇ χρήσασθαι , καίπερ οὐκ ὀλίγων ὕστερον ἐν Μακεδονίᾳ σοβαρῶν γενομένων βασιλέων .
οὐ μόνον δὲ τούτοις τοῖς θεάμασιν ἐλύπει τοὺς ἀνθρώπους ἀήθεις ὄντας , ἀλλὰ καὶ τρυφὴν καὶ δίαιταν ἐβαρύνοντο ·
καὶ μάλιστα δὴ τὸ δυσόμιλον αὐτοῦ καὶ δυσπρόσοδον 0 .
ἢ γὰρ οὐ παρεῖχε καιρὸν ἐντυχεῖν , ἢ χαλεπὸς ἦν καὶ τραχὺς ἐντυγχάνουσιν .
ἀθηναίων μὲν γάρ , περὶ οὓς ἐσπουδάκει μάλιστα τῶν Ἑλλήνων , ἔτη δύο πρεσβείαν κατέσχεν ·
ἐκ Λακεδαίμονος δὲ ἑνὸς πρεσβευτοῦ παραγενομένου καταφρονεῖσθαι δοκῶν ἠγανάκτησεν .
ἀστείως μέντοι καὶ Λακωνικῶς ἐκεῖνος , εἰπόντος αὐτοῦ τί σὺ λέγεις 0 ;
ἕνα Λακεδαιμόνιοι πρεσβευτὴν ἔπεμψαν ;
ναί , εἶπεν , ὦ βασιλεῦ , πρὸς ἕνα .
δόξαντος δὲ αὐτοῦ ποτε δημοτικώτερον ἐξελαύνειν , καὶ πρὸς ἔντευξιν ἔχειν οὐκ ἀηδῶς , σννέδραμόν τινες ἐγγράφους ἀξιώσεις ἀναδιδόντες .
δεξαμένου δὲ πάσας καὶ τῇ χλαμύδι συλλαβόντος ἥσθησαν οἱ ἄνθ ρωποι καὶ παρηκολούθουν ·
ὡς δὲ ἦλθεν ἐπὶ τὴν τοῦ Ἀξιοῦ γέφυραν , ἀναπτύξας τὴν χλαμύδα πάσας εἰς τὸν ποταμὸν ἐξέρριψε .
καὶ τοῦτο δὴ δεινῶς ἠνίασε τοὺς Μακεδόνας ὑβρίζεσθαι δοκοῦντας , οὐ βασιλεύεσθαι , καὶ Φιλίππου μνημονεύοντας , ἢ τῶν μνημονευόντων ἀκούοντας , ὡς μέτριος ἦν περὶ ταῦτα καὶ κοινός .
καί ποτε πρεσβυτέρου γυναίου κόπτοντος αὐτὸν ἐν παρόδῳ τινὶ καὶ δεομένου πολλάκις ἀκουσθῆναι , φήσας μὴ σχολάζειν , ἐγκραγόντος ἐκείνου καὶ μὴ βασίλευε εἰπόντος , δηχθεὶς σφόδρα καὶ πρὸς τούτῳ γενόμενος ἀνέστρεψεν εἰς τὴν οἰκίαν , καὶ πάντα ποιησάμενος ὕστερα , τοῖς ἐντυχεῖν βουλομένοις , ἀρξάμενος ἀπὸ τῆς πρεσβύτιδος ἐκείνης , ἐπὶ πολλὰς ἡμέρας ἐσχόλασεν .
οὐδὲν γὰρ οὕτως βασιλεῖ προσῆκον ὡς τὸ τῆς δίκης ἔργον 0 .
ἄρης μὲν γὰρ τύραννος , ὥς φησι Τιμόθεος , νόμος δὲ πάντων βασιλεὺς κατὰ Πίνδαρόν ἐστι 0 ·
καὶ τοὺς βασιλεῖς Ὅμηρός φησιν οὐχ ἑλεπόλεις οὐ δὲ ναῦς χαλκήρεις , ἀλλὰ θέμιστας παρὰ τοῦ Διὸς λαμβάνοντας ῥύεσθαι καὶ φυλάσσειν , καὶ τοῦ Διὸς οὐ τὸν πολεμικώτατον οὐ δὲ τὸν ἀδικώτατον καὶ φονικώτατον τῶν βασιλέων , ἀλλὰ τὸν δικαιότατον ὀαριστὴν καὶ μαθητὴν προσηγόρευκεν .
ἀλλὰ Δημήτριος ἔχαιρε τῷ βασιλεῖ τῶν θεῶν ἀνομοιοτάτην ἐπιγραφόμενος προσωνυμίαν ·
ὁ μὲν γὰρ Πολιεὺς καὶ Πολιοῦχος , ὁ δὲ Πολιορκητὴς ἐπίκλησιν ἔσχεν 0 1 .
οὕτως ἐπὶ τὴν τοῦ καλοῦ χώραν τὸ αἰσχρὸν ὑπὸ δυνάμεως ἀμαθοῦς ἐπελθὸν συνῳκείωσε τῇ δόξῃ τὴν ἀδικίαν .
ὁ δ οὖν Δημήτριος ἐπισφαλέστατα νοσήσας ἐν Πέλλῃ μικροῦ τότε Μακεδονίαν ἀπέβαλε , καταδραμόντος ὀξέως Πύρρου καὶ μέχρις Ἐδέσσης προελθόντος .
ἅμα δὲ τῷ κουφότερος γενέσθαι πάνυ ῥᾳδίως ἐξελάσας αὐτὸν ἐποιήσατό τινας ὁμολογίας , οὐ βουλόμενος ἐμποδὼν ὄντι συνεχῶς προσπταίων καὶ τοπομαχῶν ἧττον εἶναι πρὸς οἷς διενοεῖτο .
διενοεῖτο δὲ οὐθὲν ὀλίγον , ἀλλὰ πᾶσαν ἀναλαμβάνειν τὴν ὑπὸ τῷ πατρὶ γενομένην ἀρχήν .
καὶ τῆς ἐλπίδος ταύτης καὶ τῆς ἐπιβολῆς οὐκ ἀπελείπετο τὰ τῆς παρασκευῆς , ἀλλὰ στρατιᾶς μὲν ἤδη συνετέτακτο πεζῆς μυριάδας δέκα δισχιλίων ἀνδρῶν ἀποδεούσας , καὶ χωρὶς ἱππέας ὀλίγῳ δισχιλίων καὶ μυρίων ἐλάττους 0 .
στόλον δὲ νεῶν ἅμα πεντακοσίων καταβαλλόμενος τὰς μὲν ἐν Πειραιεῖ τρόπεις ἔθετο , τὰς δὲ ἐν Κορίνθῳ , τὰς δὲ ἐν Χαλκίδι , τὰς δὲ περὶ Πέλλαν , αὐτὸς ἐπιὼν ἑκασταχόσε καὶ διδάσκων ἃ χρὴ καὶ συντεχνώμενος , ἐκπληττομένων ἁπάντων οὐ τὰ πλήθη μόνον , ἀλλὰ καὶ τὰ μεγέθη τῶν ἔργων 0 1 2 .
οὐδεὶς γὰρ εἶδεν ἀνθρώπων οὔ τε πεντεκαιδεκήρη ναῦν πρότερον οὔ τε ἑκκαιδεκήρη , ἀλλ ὕστερον τεσσαρακοντήρη Πτολεμαῖος ὁ Φιλοπάτωρ ἐναυπηγήσατο , μῆκος διακοσίων ὀγδοήκοντα πηχῶν , ὕψος δὲ ἕως ἀκροστολίου πεντήκοντα δυεῖν δεόντων , ναύταις δὲ χωρὶς ἐρετῶν ἐξηρτυμένην τετρακοσίοις , ἐρέταις δὲ τετρακισχιλίοις , χωρὶς δὲ τούτων ὁπλίτας δεχομένην ἐπί τε τῶν παρόδων καὶ τοῦ καταστρώματος ὀλίγῳ τρισχιλίων ἀποδέοντας .
ἀλλὰ θέαν μόνην ἐκείνη παρέσχε ·
καὶ μικρὸν ὅσον διαφέρουσα τῶν μονίμων οἰκοδομημάτων , φανῆναι πρὸς ἐπίδειξιν , οὐ χρείαν , ἐπισφαλῶς καὶ δυσέργως ἐκινήθη .
τῶν δὲ Δημητρίου νεῶν οὐκ ἦν τὸ καλὸν ἀναγώνιστον , οὐ δὲ τῷ περιττῷ τῆς κατασκευῆς ἀπεστεροῦντο τὴν χρείαν , ἀλλὰ τὸ τάχος καὶ τὸ ἔργον ἀξιοθεατότερον τοῦ μεγέθους παρεῖχον .
αἰρομένης οὖν τοσαύτης δυνάμεως ἐπὶ τὴν Ἀσίαν ὅσην μετ Ἀλέξανδρον οὐδεὶς ἔσχε πρότερον , οἱ τρεῖς συνέστησαν ἐπὶ τὸν Δημήτριον , Σέλευκος , Πτολεμαῖος , Λυσίμαχος ·
ἔπειτα κοινῇ πρὸς Πύρρον ἀποστείλαντες ἐκέλευον ἐξάπτεσθαι Μακεδονίας καὶ μὴ νομίζειν σπονδὰς αἷς Δημήτριος οὐκ ἐκείνῳ τὸ μὴ πολεμεῖσθαι δέδωκεν , ἀλλ εἴληφεν ἑαυτῷ τὸ πολεμεῖν οἷς βούλεται πρότερον .
δεξαμένου δὲ Πύρρου πολὺς περιέστη πόλεμος ἔτι μέλλοντα Δημήτριον .
ἅμα γὰρ τὴν μὲν Ἑλλάδα πλεύσας στόλῳ μεγάλῳ Πτολεμαῖος ἀφίστη , Μακεδονίαν δὲ Λυσίμαχος ἐκ Θρᾴκης , ἐκ δὲ τῆς ὁμόρου Πύρρος ἐμβαλόντες ἐλεηλάτουν 0 .
ὁ δὲ τὸν μὲν υἱὸν ἐπὶ τῆς Ἑλλάδος κατέλιπεν , αὐτὸς δὲ βοηθῶν Μακεδονίᾳ πρῶτον ὥρμησεν ἐπὶ Λυσίμαχον .
ἀγγέλλεται δὲ αὐτῷ Πύρρος ᾑρηκὼς πόλιν Βέροιαν .
καὶ τοῦ λόγου ταχέως εἰς τοὺς Μακεδόνας ἐμπεσόντος οὐδὲν ἔτι τῷ Δημητρίῳ κατὰ κόσμον εἶχεν , ἀλλὰ καὶ ὀδυρμῶν καὶ δακρύων καὶ πρὸς ἐκεῖνον ὀργῆς καὶ βλασφημιῶν μεστὸν ἦν τὸ στρατόπεδον , καὶ συμμένειν οὐκ ἤθελον , ἀλλ ἀπιέναι , τῷ μὲν λόγῳ πρὸς τὰ οἴκοι , τῇ δὲ ἀληθείᾳ πρὸς τὸν Λυσίμαχον 0 .
ἔδοξεν οὖν τῷ Δημητρίῳ Λυσιμάχου μὲν ἀποστῆναι πορρωτάτω , πρὸς δὲ Πύρρον τρέπεσθαι ·
τὸν μὲν γὰρ ὁμόφυλον εἶναι καὶ πολλοῖς συνήθη δι Ἀλέξανδρον , ἔπηλυν δὲ καὶ ξένον ἄνδρα τὸν Πύρρον οὐκ ἂν αὑτοῦ προτιμῆσαι Μακεδόνας .
τούτων μέντοι πολὺ διεψεύσθη τῶν λογισμῶν .
ὡς γὰρ ἐγγὺς ἐλθὼν τῷ Πύρρῳ παρεστρατοπέδευσεν , ἀεὶ μὲν αὐτοῦ τὴν ἐν τοῖς ὅπλοις λαμπρότητα θαυμάζοντες , ἔκ τε τοῦ παλαιοτάτου καὶ βασιλικώτατον εἰθισμένοι νομίζειν τὸν ἐν τοῖς ὅπλοις κράτιστον , τότε δὲ καὶ πρᾴως κεχρῆσθαι τοῖς ἁλισκομένοις πυνθανόμενοι , πάντως δὲ καὶ πρὸς ἕτερον καὶ πρὸς τοῦτον ἀπαλλαγῆναι τοῦ Δημητρίου ζητοῦντες , ἀπεχώρουν λάθρα καὶ κατ ὀλίγους τό γε πρῶτον , εἶτα φανερῶς ἅπαν εἶχε κίνησιν καὶ ταραχὴν τὸ στρατόπεδον , τέλος δὲ τῷ Δημητρίῳ τολμήσαντές τινες προσελθεῖν ἐκέλευον ἀπιέναι καὶ σώζειν αὑτόν ·
ἀπειρηκέναι γὰρ ἤδη Μακεδόνας ὑπὲρ τῆς ἐκείνου τρυφῆς πολεμοῦντας 0 .
οὗτοι μετριώτατοι τῶν λόγων ἐφαίνοντο τῷ Δημητρίῳ πρὸς τὴν τῶν ἄλλων τραχύτητα ·
καὶ παρελθὼν ἐπὶ σκηνήν , ὥσπερ οὐ βασιλεύς , ἀλλ ὑποκριτής , μεταμφιέννυται χλαμύδα φαιὰν ἀντὶ τῆς τραγικῆς ἐκείνης , καὶ διαλαθὼν ὑπεχώρησεν 0 .
ὁρμησάντων δὲ τῶν πλείστων εὐθὺς ἐφ ἁρπαγὴν καὶ πρὸς ἀλλήλους διαμαχομένων καὶ τὴν σκηνὴν διασπώντων , ἐπιφανεὶς ὁ Πύρρος ἐκράτησεν αὐτοβοεὶ καὶ κατέσχε τὸ στρατόπεδον .
καὶ γίνεται πρὸς Λυσίμαχον αὐτῷ συμπάσης Μακεδονίας νέμησις , ἑπταετίαν ὑπὸ Δημητρίου βεβαίως ἀρχθείσης .
οὕτω δὲ τοῦ Δημητρίου τῶν πραγμάτων ἐκπεσόντος καὶ καταφυγόντος εἰς Κασάνδρειαν , ἡ γυνὴ Φίλα περιπαθὴς γενομένη προσιδεῖν μὲν οὐχ ὑπέμεινεν αὖθις ἰδιώτην καὶ φυγάδα τὸν τλημονέστατον βασιλέων Δημήτριον , ἀπειπαμένη δὲ πᾶσαν ἐλπίδα καὶ μισήσασα τὴν τύχην αὐτοῦ βεβαιοτέραν ἐν τοῖς κακοῖς οὖσαν ἢ τοῖς ἀγαθοῖς , πιοῦσα φάρμακον ἀπέθανε 0 .
δημήτριος δὲ ἔτι τῶν λοιπῶν ναυαγίων ἔχεσθαι διανοηθεὶς ἀπῆρεν εἰς τὴν Ἑλλάδα καὶ τοὺς ἐκεῖ στρατηγοὺς καὶ φίλους συνῆγεν .
ἣν οὖν ὁ Σοφοκλέους Μενέλαος εἰκόνα ταῖς αὑτοῦ τύχαις παρατίθησιν , ἀλλ οὑμὸς ἀεὶ πότμος ἐν πυκνῷ θεοῦ τροχῷ κυκλεῖται καὶ μεταλλάσσει φύσιν , ὥσπερ σελήνης δ ὄψις εὐφρόνας δύο στῆναι δύναιτ ἂν οὔποτ ἐν μορφῇ μιᾷ , ἀλλ ἐξ ἀδήλου πρῶτον ἔρχεται νέα πρόσωπα καλλύνουσα καὶ πληρουμένη , χὥτανπερ αὑτῆς εὐγενεστάτη φανῇ , πάλιν διαρρεῖ κ εἰς τὸ μηδὲν ἔρχεται , ταύτῃ μᾶλλον ἄν τις ἀπεικάσαι τὰ Δημητρίου πράγματα καὶ τὰς περὶ αὐτὸν αὐξήσεις καὶ φθίσεις καὶ ἀναπληρώσεις καὶ ταπεινότητας , οὗ γε καὶ τότε παντάπασιν ἀπολείπειν καὶ κατασβέννυσθαι δοκοῦντος ἀνέλαμπεν αὖθις ἡ ἀρχή , καὶ δυνάμεις τινὲς ἐπιρρέουσαι κατὰ μικρὸν ἀνεπλήρουν τὴν ἐλπίδα .
καὶ τό γε πρῶτον ἰδιώτης καὶ τῶν βασιλικῶν κοσμίων ἔρημος ἐπεφοίτα ταῖς πόλεσι , καί τις αὐτὸν ἐν Θήβαις τοιοῦτον θεασάμενος ἐχρήσατο τοῖς Εὐριπίδου στίχοις οὐκ ἀηδῶς ·
μορφὴν ἀμείψας ἐκ θεοῦ βροτησίαν πάρεστι Δίρκης νάματ Ἰσμηνοῦ θ ὕδωρ .
ἐπεὶ δὲ ἅπαξ ὥσπερ εἰς ὁδὸν βασιλικὴν τὴν ἐλπίδα κατέστη καὶ συνίστατο πάλιν σῶμα καὶ σχῆμα περὶ αὑτὸν ἀρχῆς , Θηβαίοις μὲν ἀπέδωκε τὴν πολιτείαν , Ἀθηναῖοι δὲ ἀπέστησαν αὐτοῦ .
καὶ τόν τε Δίφιλον , ὃς ἦν ἱερεὺς τῶν Σωτήρων ἀναγεγραμμένος , ἐκ τῶν ἐπωνύμων ἀνεῖλον , ἄρχοντας αἱρεῖσθαι πάλιν , ὥσπερ ἦν πάτριον , ψηφισάμενοι , τόν τε Πύρρον ἐκ Μακεδονίας μετεπεμποντο , μᾶλλον ἢ προσεδόκησαν ἰσχύοντα τὸν Δημήτριον ὁρῶντες .
ὁ δὲ ὀργῇ μὲν ἐπῆλθεν αὐτοῖς καὶ πολιορκίαν περὶ τὸ ἄστυ συνεστήσατο καρτεράν , Κράτητος δὲ τοῦ φιλοσόφου πεμφθέντος ὑπὸ τοῦ δήμου πρὸς αὐτόν , ἀνδρὸς ἐνδόξου καὶ δυνατοῦ , τὰ μὲν οἷς ὑπὲρ τῶν Ἀθηναίων ἐδεῖτο πεισθείς , τὰ δὲ ἐξ ὧν ἐδίδασκε περὶ τῶν ἐκείνῳ συμφερόντων νοήσας ἔλυσε τὴν πολιορκίαν , καὶ συναγαγὼν ὅσαι νῆες ἦσαν αὐτῷ , καὶ στρατιώτας μυρίους καὶ χιλίους σὺν ἱππεῦσιν ἐμβιβάσας , ἐπὶ τὴν Ἀσίαν ἔπλει , Λυσιμάχου Καρίαν καὶ Λυδίαν ἀποστήσων .
δέχεται δὲ αὐτὸν Εὐρυδίκη περὶ Μίλητον , ἀδελφὴ Φίλας , ἄγουσα τῶν αὐτῆς καὶ Πτολεμαίου θυγατέρων Πτολεμαΐδα καθωμολογημένην ἐκείνῳ πρότερον διὰ Σελεύκου .
ταύτην γαμεῖ Δημήτριος Εὐρυδίκης ἐκδιδούσης .
καὶ μετὰ τὸν γάμον εὐθὺς ἐπὶ τὰς πόλεις τρέπεται , πολλῶν μὲν ἑκουσίως προστιθεμένων , πολλὰς δὲ καὶ βιαζόμενος .
ἔλαβε δὲ καὶ Σάρδεις ·
καί τινες τῶν Λυσιμάχου στρατηγῶν ἀπεχώρησαν πρὸς αὐτὸν χρήματα καὶ στρατιὰν κομίζοντες .
ἐπερχομένου δὲ Ἀγαθοκλέους τοῦ Λυσιμάχου μετὰ δυνάμεως ἀνέβαινεν εἰς Φρυγίαν , ἐγνωκώς , ἄνπερ Ἀρμενίας ἐπιλάβηται , Μηδίαν κινεῖν καὶ τῶν ἄνω πραγμάτων ἔχεσθαι , πολλὰς ἐξωθουμένῳ περιφυγὰς καὶ ἀναχωρήσεις ἐχόντων .
ἑπομένου δὲ Ἀγαθοκλέους ἐν ταῖς συμπλοκαῖς περιῆν , ἐπισιτισμοῦ δὲ καὶ προνομῶν εἰργόμενος ἠπορεῖτο , καὶ τοῖς στρατιώταις δι ὑποψίας ἦν ὡς ἐπ Ἀρμενίαν καὶ Μηδίαν ἐκτοπίζων .
ἅμα δὲ μᾶλλον ὁ λιμὸς ἐπέτεινε , καὶ διαμαρτία τις γενομένη περὶ τὴν τοῦ Λύκου διάβασιν πλῆθος ἀνθρώπων ἁρπασθὲν ὑπὸ τοῦ ῥεύματος ἀπώλεσεν .
ὅμως δὲ τοῦ σκώπτειν οὐκ ἀπείχοντο ·
προγράφει δέ τις αὐτοῦ πρὸ τῆς σκηνῆς τὴν τοῦ Οἰδίποδος ἀρχὴν μικρὸν παραλλάξας ·
τέκνον τυφλοῦ γέροντος Ἀντιγόνου 0 ·
τίνας χώρους ἀφίγμεθα ;
τέλος δὲ καὶ νόσου τῷ λιμῷ συνεπιτιθεμένης , ὥσπερ εἴωθεν , ἐπὶ βρώσεις ἀναγκαίας τρεπομένων , τοὺς πάντας οὐκ ἐλάσσονας ὀκτακισχιλίων ἀποβαλὼν ἀνῆγεν ὀπίσω τοὺς λοιπούς ·
καὶ καταβὰς εἰς Ταρσὸν ἐβούλετο μὲν ἀπέχεσθαι τῆς χώρας , οὔσης ὑπὸ Σελεύκῳ τότε , καὶ πρόφασιν ἐκείνῳ μηδεμίαν παρασχεῖν , ὡς δὲ ἦν ἀμήχανον , ἐν ταῖς ἐσχάταις ὄντων ἀπορίαις τῶν στρατιωτῶν , καὶ τοῦ Ταύρου τὰς ὑπερβολὰς Ἀγαθοκλῆς ἀπετείχισε , γράφει πρὸς Σέλευκον ἐπιστολὴν μακρόν τινα τῆς αὑτοῦ τύχης ὀδυρμόν , εἶτα πολλὴν ἱκεσίαν καὶ δέησιν ἔχουσαν ἀνδρὸς οἰκείου λαβεῖν οἶκτον , ἄξια καὶ πολεμίοις συναλγῆσαι πεπονθότος .
ἐπικλασθέντος δέ πως Σελεύκου , καὶ γράψαντος τοῖς ἐκεῖ στρατηγοῖς ὅπως αὐτῷ τε τῷ Δημητρίῳ χορηγίαν βασιλικὴν καὶ τῇ δυνάμει τροφὴν ἄφθονον παρέχωσιν , ἐπελθὼν Πατροκλῆς , ἀνὴρ συνετὸς εἶναι δοκῶν καὶ Σελεύκῳ φίλος πιστός , οὐ τὸ τῆς δαπάνης ἔφη πλεῖστον εἶναι τῶν Δημητρίου στρατιωτῶν τρεφομένων , ἀλλ ἐνδιατρίβοντα τῇ χώρᾳ Δημήτριον οὐ καλῶς περιορᾶν αὐτόν , ὃς ἀεὶ βιαιότατος ὢν καὶ μεγαλοπραγμονέστατος βασιλέων νῦν ἐν τύχαις γέγονεν αἳ καὶ τοὺς φύσει μετρίους ἐξάγουσι τολμᾶν καὶ ἀδικεῖν .
ἐκ τούτου παροξυνθεὶς ὁ Σέλευκος ἐξώρμησεν εἰς Κιλικίαν μετὰ πολλῆς δυνάμεως .
ὁ δὲ Δημήτριος ἐκπλαγεὶς τῇ δι ὀλίγου μεταβολῇ τοῦ Σελεύκου καὶ φοβηθείς , ὑπέστειλε τοῖς ὀχυρωτάτοις τοῦ Ταύρου , καὶ διαπεμπόμενος ἠξίου μάλιστα μὲν αὐτὸν περιϊδεῖν τῶν αὐτονόμων τινὰ βαρβάρων κτησάμενον ἀρχήν , ἐν ᾗ καταβιώσεται πλάνης καὶ φυγῆς παυσάμενος , εἰ δὲ μή , τὸν χειμῶνα διαθρέψαι τὴν δύναμιν αὐτόθι , καὶ μὴ πάντων ἐνδεᾶ καὶ γυμνὸν ἐξελαύνειν καὶ προβάλλειν τοῖς πολεμίοις 0 .
ἐπεὶ δὲ Σέλευκος ταῦτα πάντα ὑποπτεύων ἐκέλευσεν αὐτόν , εἰ βούλεται , δύο μῆνας ἐν τῇ Καταονίᾳ χειμάσαι , δόντα τοὺς πρώτους τῶν φίλων ὁμήρους , ἅμα δὲ τὰς εἰς Συρίαν ἀπετείχιζεν ὑπερβολάς , ἐγκλειόμενος , ὥσπερ θηρίον , ὁ Δημήτριος κύκλῳ καὶ περιβαλλόμενος , ὑπ ἀνάγκης τρέπεται πρὸς ἀλκήν , καὶ τήν τε χώραν κατέτρεχε καὶ τῷ Σελεύκῳ προσβάλλοντι συμπλεκόμενος ἀεὶ πλέον εἶχε .